# Josei

El josei (女性 [じょせい], lit. ‘dona’ o ‘sexe femení’), també conegut com a redīsu (レディース) o redikomi (レディコミ, literalment, «còmics per a dames») és un subgènere del manga i l'anime creat principalment per dones, per a un públic de dones joves i adultes. En japonès, la paraula josei significa literalment «dona» o «sexe femení» i no presenta cap connotació sexual. L'equivalent masculí d'aquest gènere és el seinen.
Els manga del subgènere es caracteritzen per la falta de furigana (glosses escrites en katakana i hiragana explicant el significat i la pronúncia) i perquè mostren generalment protagonistes masculins.
Les històries solen tractar sobre les experiències diàries de les dones que viuen al Japó. Encara que algunes cobreixen temes de dones de preparatòria i d'universitat, la majoria cobreixen les vides de dones adultes. Aquest estil tendeix a ser una versió més restringida i realista del shōjo, mantenint els trets gràcils dels personatges, però desfent-se dels ulls grans i vidriosos que abunden en aquest últim gènere. No obstant això, poden trobar excepcions a l'estil aquí descrit. A més, al contrari del shōjo, el josei pot mostrar un romanç realista (en oposició al conegut romanç idealitzat del shōjo).
Ambdós gèneres shōjo i josei comparteixen el subgènere del Boys' Love.
Dins del josei es troba un subgènere de còmics dirigits a dones que tracten relacions femenines homosexuals, bastant semblant al Yuri.
En alguns anime o manga el terme josei, usat per personatges masculins majoritàriament, fa referència a una preferència sexual cap a les dones grans, en contrast amb el lolicon.
Exemples d'autores josei són Kiriko Nananan, autora de Blue, Ai Yazawa, autora de Paradise Kiss i Nana o Wataru Yoshizumi, autora de Spicy Pink.

## Mangues i animes josei

* Antique Bakery (manga, anime i dorama)
* Bara no Tame ni (manga)
* Blue (manga)
* Emma Victorian Romance (manga i anime)
* Gokinjo Monogatari (manga i anime)
* Gokusen (manga, anime i doramas)
* Hataraki Man (manga i anime)
* Happy Mania (manga)
* Hikari to Tomo ni... ~Jiheishō-ji wo Kakaete~ (manga)
* Honey and Clover (manga, anime y dorama)
* IS: Otoko demo Onna demo nai Sei (manga)
* Kimi wa Petto (manga i dorama)
* Love My Life (manga i dorama)
* Loveless de Yun Kôga
* Midnight Secretary (manga)
* Nana (manga, anime i dorama)
* Nephilim (manga)
* Nodame Cantabile (manga, anime i dorama)
* Omohide Poro Poro (manga i anime)
* Papa, Told Me (manga)
* Paradise Kiss (manga i anime)
* Pet Shop of Horrors (manga i anime)
* Pietà (manga)
* River's Edge (manga)
* Royal Seventeen (manga)
* Sazae-san (manga i anime)
* Shin Shunkaden (manga)
* Spicy Pink (manga)
* Suppli (manga i dorama)
* Usagi Drop (manga)
* Walkin' Butterfly (manga i dorama)

## Referències

* ↑ «Nous termes en estudi (24/10/2013)». TERMCAT, 22-10-2013.
* 1 2 Noonan, 2010, p. 39.
* 1 2 Manga: made in Japan (2014), p. 110.
* ↑ Noonan, 2010, p. 37-39.

## Vegeu també

* Shōjo
* Seinen

## Bibliografia

* Noonan, T.A. «"I Can't Get Excited for a Child, Ritsuka”: Intersections of Gender, Identity, and Audience Ambiguity in Yun Kôga’s Loveless». MP: An Online Feminist Journal, 3, 2, 2010, pàg. 34-58.
* Guiral, Antoni; Estrada, Oriol. Manga: made in Japan (en castellà). 11. Evolution Comics, 2014, p. 109-110 (Del tebeo al manga. Una historia de los cómics). ISBN 978-8490248904.
* Estrada, Oriol. Cultura manga. Redbook ediciones, 2020, p. 74-75 (Look). ISBN ISBN 978-8412231151.